
MINISTERUL 
DEZVOLTĂRII REGIONALE
Raport narativ

privind activitatea desfăşurată în cadrul proiectului cod 0714
”Eliberarea izvoarelor rîului Bîc”
	Finanţator: Fondul Naţional de Dezvoltare Regională 

	Implementator: Agenţia de Dezvoltare Regională Centru

	Proiect aprobat spre finanţare în anul 2014

	„Eliberarea izvoarelor rîului Bîc”

	Beneficiar: Primăria s.Temeleuți;

	Localizare: s.Temeleuți, r-nul Călărași

	Perioada de implementare: 34 luni

	Perioada de executare a proiectului: 20 decembrie 2013 – 18 octombrie 2015


Prezentare generală:

Suma totală a proiectului: conform cererii de finanţare din sursele FNDR – 4 999,90 mii lei. Această sumă a fost aprobată prin decizia CNCDR  nr.13/13 din 20.12.2013; 
După actualizarea devizului de cheltuieli și documentației de proiect suma totală a proiectului a crescut pînă la 6 637,75 mii lei. Însă după petrecerea procedurilor de achiziții publice suma lucrărilor și serviciilor contractate a constituit 5 350,79 mii lei, sumă care a fost aprobată prin decizia CNCDR nr.2/15 din 29.04.2015.

În procesul de execuție a lucrărilor s-au atestat o serie de lucrări adăugătoare și volume care nu au fost incluse în devizul inițial, dar fără de care obiectivele proiectului nu ar fi atinse astfel a fost încheiat un acord adițional prin care suma contractată a fost modificată. Totuși la momentul recepției la terminarea lucrărilor s-au constatat un șir de lucrări neexecutate dar care nu afectează obiectivul proiectului astfel încît s-a format o economie de 903,45 mii lei. 
Suma totală finanţată de FNDR: 4 447,34 mii  lei;
Scopul proiectului : 
Acest proiect ţine de eliberarea izvorului r.Bîc care este captat în scopul de aprovizionare a şcolii, grădiniţei şi a 80 de gospodării din s. Temeleuţi cu apă potabilă. Eliberarea izvorului va face posibilă readucerea apei în canalul r. Bîc, care din această cauză seacă şi poate dispărea în următorii ani. Acest proiect propune alimentarea cu apă potabilă a locuitorilor s. Temeleuţi din izvoarele situate pe dealul Bălăneşti la o distanţă de 5800 m de s. Temeleuţi.

Prin implementarea Proiectului dat și a activităților care au avut loc, se vor elimina constrângerile majore legate de lipsa apei potabile. Astfel populația va putea beneficia fără impedimente de apă de calitate; maturii și copiii vor fi scutiți de pericolul îmbolnăvirilor grave; instituțiile publice ca grădinițele, școlile, punctele medicale își vor desfășura activitatea eficient; agenții economici vor putea practica activități mai profitabile.
Obiectivul general: 
· Îmbunătățirea calității vieții în Regiunea Centru, Raionul Călărași, prin dezvoltarea infrastructurii de aprovizionare cu apă potabilă.
Tipuri de activităţi din cadrul proiectului: 
1. Semnarea acordului de parteneriat şi selectarea companiei de construcţie.

2. Organizarea lucrărilor de construcţie a sistemului de captare, rețelelor de distribuție și rezervoarelor de apă potabilă.
3. Elaborarea planului de asigurare a durabilităţii sistemului de aprovizionare cu apă creat.
	Lucrări de construcție a fîntînilor de captare, anul 2014

	Lucrări de construcție a rezervoarelor de apă potabilă, anul 2014

	Inspectarea comportării construcției pe timp de iarnă, anul 2015

	Evaluarea impactului proiectului, anul 2015

	Recepția la terminarea lucrărilor, iulie 2015

	Apă potabilă de la sistemul de captare construit, anul 2015

	Realizarea indicatorilor de produs şi rezultat în cadrul proiectului



	Nr. d/o
	Indicatori planificaţi:
	Rezultatele principale atinse la finele proiectului:
	Notă explicativă

	
	Indicatori de produs

	1.
	Localităţi beneficiare de sistemul de distribuție a apei
	1 localitate beneficiară
	Realizat 100%


	2.
	Lungimea apeductului construit, inclusiv:



	
	Regional
	16,10 km
	Realizat 100%


	3.
	Capacitatea sistemelor de aprovizionare cu apa si servicii canalizare:
	224 m.c/zi
	Capacitatea de livrare a apei la moment constituie 90 m.c/zi din cauza că debitul de apă preconizat în proiect nu a fost obținut în realitate.

	4.
	Volumul de apa mediu, m3/luna
	6 720 m.c/lună
	La moment sunt livrați doar 2 700 m.c/lună deoarece încă continuă procesul de conectare a consumatorilor. Acest indicator va fi atins atunci cînd toate gospodăriile casnice și instituțiile publice din localitate date vor fi conectate la sistemul de distribuție.

	5.
	Persoane informate

	1 420 persoane
	Realizat 100%

	6.
	Companie de conștientizare si informare, inclusive:


	
	emisiuni radio/TV
	2 emisiuni
	Realizat 100%

	
	publicații in presa locala si naționala
	12 publicații
	Realizat 300%

	
	postere informaționale
	1 poster
	Realizat 50% 

	
	bannere pentru companii de conștientizare
	1 banner
	Realizat 50%

	
	Indicatori de rezultat



	1.
	Locuri noi de munca create, inclusiv:


	
	pe termen scurt
	1 locuri 
	Realizat 100%

	2.
	Conexiuni la rețelele construite, inclusiv:
	371 conexiuni
	Realizat 62% (procesul de conectare încă nu s-a finalizat)


	
	agenți economici
	8 agenți economici
	Realizat 100%

	
	instituții publice
	7 instituții publice
	Realizat 100%

	
	gospodarii casnice
	356 gospodării casnice
	Realizat 61%

	3.
	Populația cu acces îmbunătățit la serviciile de apă potabilă
	1 107 oameni
	Numărul populației va crește concomitent cu creșterea nr.conexiunilor.


Recepţia finală a obiectului:
Recepţia finală a lucrărilor a avut loc la data de 18.10.2016.

Asigurarea durabilităţii proiectului:

Pentru asigurarea durabilităţii proiectului de către primăria s.Temeleuți a fost elaborat și aprobat în cadrul ședinței Consiliului Local un plan pentru asigurarea durabilității.

Deasemenea a fost organizată o întrunire între ADR Centru, aplicant primăria s.Temeleuți unde s-a discutat situaţia curentă şi buna activitate post implementare, cît şi problemele întîmpinate pe perioada implementării proiectului. În urma şedinţei s-a decis că APL de nivel I cît şi serviciile deconcentrate vor monitoriza buna gestionare a sistemului creat.

Concluzii:

Obiectivul general „Eliberarea izvorului r. Bîc în s. Temeleuţi în scopul reabilitării cantităţii apei în râul Bîc” al proiectului  a fost atins  parțial, doarece toate lucrările au fost realizate, la moment populația beneficiază de apă, însă lucrările propriu zise de eliberare a izvorului rîului Bîc sunt în atribuțiile primăriei Temeleuți și urmează să fie realizate pe parcurs.

Lucrările de construcţii în cadrul proiectului au fost iniţiate în anul 2014 şi finalizate în anul 2015. Conform planului de implementare a proiectului era preconizată implementarea în 18 luni, termen care a fost respectat dacă să ținem cont de faptul că recepția la terminarea lucrărilor a avut loc în iulie 2015. 
Conform  Actului de primire-predare nr.1 din 06.10.2014 aplicantului i-au fost transmise panourile informative. Prin Actul de primire-predare nr.1/15 din 22.09.2015 și factura seria EWAB nr.000294238 au fost transmise bunurile și serviciile din cadrul proiectului.

Astfel toate bunurile şi lucrările obţinute în urma implementării proiectului au fost transmise în posesia aplicantului, primăria s.Temeleuți, care este obligat să asigure evidenţa şi integritatea acestor bunuri, precum şi exploatarea lor eficientă şi diligentă, exclusiv conform destinaţiei şi scopurilor prevăzute în proiect. 
Coordonat: 
  Director ADR Centru       



                          Viorel Jardan
 Şef secţie Managementul Proiectelor

    


Oleg Secrieru
Responsabil de proiect 





    
Marina Secrieru

